31994D0643
L 249/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 септември 1994 година
за отнемане на разрешения за продукти за растителна защита, съдържащи цихалотрин като активно вещество
(94/643/EO)
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската общност,
като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО (1) относно пускането на пазара на продукти за растителна защита, и по-специално член 4, параграф 5 от нея,
като има предвид, че цихалотринът е едно от 90-те активни вещества, обхванати в първия етап на работната програма, предвидена в член 8, параграф 2 на Директива 91/414 (ЕИО (2);
като има предвид, че нито един производител или държава-членка не са изразили желание да бъде включено това вещество в приложение I към Директива 91/414/ЕИО;
като има предвид, че следва да се отчете фактът, че данните, необходими за преоценка на това вещество, няма да бъдат представени в рамките на работната програма и че поради това следва да се вземе решение, което ще има за резултат отнемане на разрешителни, понастоящем в сила, за продукти за растителна защита, съдържащи това активно вещество;
като има предвид, че настоящото решение не изключва в бъдеще цихалотринът да се оцени в рамките на процедурата, предвидена в член 6 от Директива 91/414/ЕИО;
като има предвид, че предвидените в настоящото решение мерки са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки гарантират, че:
1.
Разрешителните за продукти за растителна защита, съдържащи цихалотрин, се отнемат в срок от шест месеца от датата на настоящото решение;
2.
От датата на настоящото решение няма да се издават или подновяват разрешителни за продукти за растителна защита, съдържащи цихалотрин, съгласно дерогацията, предвидена в член 8, параграф 2 от Директива 91/414/ЕИО.
Член 2
Адресати на настоящото решение са държавите-членки.
Съставено в Брюксел на 12 септември 1994 година.